b'\n_START_ARTICLE_\nMaks Durjava\n_START_SECTION_\n\xc5\xbdivljenje in delo\n_START_PARAGRAPH_\nKon\xc4\x8dal je srednjo \xc5\xa1olo v Mariboru in se 1935 v Zagrebu vpisal na Tehni\xc5\xa1ko fakulteto ter bil \xc5\xa1e istega leta izvoljen v odbor Akademskega dru\xc5\xa1tva Triglav, v katerem so prevladovali levi\xc4\x8darski \xc5\xa1tudenje. \xc4\x8clan Komunisti\xc4\x8dne partije Jugoslavije je postal 1936. V Mariboru je deloval v partijski tehniki in bil med organizatorji ljudskofrontnega gibanja. Leta 1939 je bil na zagreb\xc5\xa1ki univerzi \xc4\x8dlan partijskega aktiva za \xc5\xa1tudentska pokrajinska zdru\xc5\xbeenja ter \xc4\x8dlan oddelka za tisk in dokumentacijo pri CK KPJ; kot odgovorni urednik je podpisal Novo Ljudsko pravico, katero je Edvard Kardelj izdal v Zagrebu. Leta 1941 je postal kandidat za \xc4\x8dlana CK KP Hrva\xc5\xa1ke. Med okupacijo je delal v Zagrebu, dokler usta\xc5\xa1ka policija ni tehnike odkrila in ga julija aretirala. Na sodnem procesu dva meseca kasneje je bil obsojen na smrt in ustreljen._NEWLINE_Bil je brat Ostoja Durjave.'